Coba jelasin Mawaddah Puteri Malaysia dari Mawaddah dalam bahasa melayu dong

Kumpulan Mawaddah Malaysia merupakan kumpulan nasyid wanita yang berjaya dengan melahirkan hampir 20 buah album hanya dalam masa 3 tahun. Album mereka turut dipasarkan ke Brunei, Indonesia, Thailand, Australia, Jordan, Syria serta Perancis. Ternyata album mereka nyata mendapat sambutan apabila berjaya menjual hampir 10,000 unit bagi setiap satu album.

Kekuatan Mawaddah terletak pada kebolehan mereka bermain alat genderang serta memiliki sebuah Akademi Seni Mawaddah sendiri. Berdiri di bawah Mawaddah Production, Mawaddah nyata mendapat tempat dalam kalangan masyarakat Islam.

Mereka juga pernah mengadakan persembahan di hadapan Yang di-pertuan Agong pada 2005 serta di hadapan Perdana Menteri Australia ketika itu, John Howard.

Namun setelah timbul beberapa kontroversi, Mawaddah seolah-olah hilang. Laman web mereka pula ditutup malah salah seorang penyanyi utama mereka,Khaulah,melahirkan album solo sendiri iaitu Di Bawah Langit-Mu pada tahun 2007 manakala separuh daripada vokalis utama dan ahli-ahli Mawaddah yang lain menubuhkan kumpulan nasyid baru iaitu Generasi Harapan.

Pada tahun 2010 kumpulan Mawaddah dan Generasi Harapan telah disenaraikan pencalonan awal dalam Anugerah Bintang Popular Berita Harian (ABPBH) 2010.

Ahli-ahli lelaki Mawaddah yang digelar mawaddah Putera pula menubuhkan kumpulan nasyid Remaja Harapan. Remaja Harapan mempunyai 3 pecahan utama iaitu Remaja Harapan Malaysia, Remaja Harapan Turki dan Remaja Harapan England. Remaja Harapan banyak mengadakan persembahan di antaranya di British Muslim Heritage Center.